Številka: 023-585/2024

Datum: 9. 12. 2024

**OBVESTILO STARŠEM**

Spoštovani starši,

obveščamo vas, da v času novoletnih počitnic, od 25. 12. 2024 do 2. 1. 2025, vključno s 3. 1. 2025, načrtujemo spremenjeno organizacijo dela. Na nivoju vrtca bo za vse prijavljene otroke odprta **Enota Mravljinček, Martinova pot 14 na Brodu.** **Zaprte bodo enote Sapramiška, Mišmaš in Vid.** Otroke v času šolskih počitnic ob zmanjšani prisotnosti združujemo zaradi racionalizacije poslovanja in koriščenja dopustov zaposlenih.

Prijazno vas naprošamo, da v oddelku pravočasno sporočite dejansko prisotnost vašega otroka v tem času zaradi ustreznega načrtovanja in prisotnosti kadra v skladu z normativi, najpozneje do 18. 12. 2024. Le tako bomo lahko optimalno organizirali delo ter načrtovali obroke prehrane.

O podrobni organizaciji delovanja oddelkov v času počitniških dni boste obveščeni naknadno, preko oddelkov, na spletni strani in na oglasnih mestih.

Za razumevanje in sodelovanje se vam iskreno zahvaljujemo.

Želimo vam vse dobro, veliko lepih trenutkov in vesele praznične dni.

Prijazen pozdrav.

Mateja Štih,

ravnateljica

in kolektiv Vrtca Šentvid